Danial Chuer

Danial Chuer Hamasiah Samsudin (lahir 3 April 2001) ialah seorang penyanyi, komposer muda dan pelakon lelaki Malaysia. Kerjayanya bermula sebagai salah seorang peserta Idola Kecil musim keenam dan Idola Kecil Ultra yang mana beliau berjaya dinobatkan sebagai juara. Selain itu, beliau juga menjadi salah seorang peserta I Can See Your Voice Malaysia musim ketiga dan Vokal Mania. Pada tahun 2022, beliau menjadi salah seorang peserta Big Stage musim keempat dan telah dinobatkan sebagai naib juara.

Kerjaya
Bakat Danial Chuer dalam bidang muzik diwarisi daripada bapanya, Chuer Niang yang merupakan seorang penyanyi kelab dan pemuzik di kampung halamannya, Tawau, Sabah. Di awal penglibatannya dalam bidang muzik, beliau mengikat kontrak bersama The Talent Unit. Beliau menjadi salah seorang peserta Idola Kecil musim keenam pada 2013 dan seterusnya menyertai Idola Kecil Ultra yang mana kedua-duanya menobatkan beliau sebagai juara. Pada tahun 2015, beliau juga berjinak-jinak dalam bidang lakonan apabila membintangi sebuah siri drama TV yang bertajuk Destinasi G4 antara lain turut dibintangi oleh Azzam Sham, Afieq Shazwan dan Harris Alif. Selain itu, beliau pernah merakamkan single sulungnya, "Sinar Pelangi". Pada tahun 2020, beliau membuat kemunculan semula dengan menyertai I Can See Your Voice Malaysia musim ketiga pada minggu ke-10. Danial kemudian menjadi salah seorang daripada 24 peserta amatur Vokal Mania.

Kehidupan peribadi
Danial dilahirkan dan dibesarkan di Tawau, Sabah dan merupakan anak bongsu daripada empat beradik kepada pasangan Kasumah Jafar dan Chuer Niang. Beliau mendapat pendidikan di Sekolah Kebangsaan St. Patrick dan Sekolah Seni Malaysia Shah Alam, seterusnya menyambung pengajian dalam bidang muzik di Universiti Teknologi MARA (UiTM).

Diskografi
+Single Tajuk Tahun "Sinar Pelangi" 2014 "Ingin" 2020 "Bukan Aku" 2021 "Erti Sempurna" (duet bersama Fieya Julia) 2022

Filemografi
Drama
 Tahun Tajuk Watak Saluran TV  Catatan 2015 Destinasi G4 Danial TV9 Drama pertama 

Televisyen
 Tahun Tajuk Peranan Saluran TV Catatan 2020 I Can See Your Voice Malaysia (musim 3)Dirinya sendiriTV3 Peserta  Vokal Mania Peserta Rookie 2022 Big Stage (musim 4) Astro Ria Peserta

 Anugerah dan pencalonan 

TahunAnugerahKategoriPenerima/Karya TercalonKeputusan2023Anugerah Bintang Popular Berita Harian ke-35BBNU Lelaki PopularDirinya sendiri

Rujukan

Pautan luar



Kategori:Kelahiran 2001
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Sabah
Kategori:Penyanyi lelaki Malaysia
Kategori:Pelakon lelaki Malaysia
Kategori:Penyanyi berbahasa Melayu
Kategori:Peserta Idola Kecil
Kategori:Alumni Universiti Teknologi MARA
Kategori:Peserta Vokal Mania
Kategori:Peserta Big Stage
Kategori:Peserta I Can See Your Voice Malaysia